CELEX: 62017CA0093
Language: mt
Date: 2018-11-14 00:00:00
Title: Kawża C-93/17: Sentenza tal-Qorti tal-Ġustizzja (L-Ewwel Awla) tal-14 ta’ Novembru 2018 – Il-Kummissjoni Ewropea vs Ir-Repubblika Ellenika (Nuqqas ta’ Stat li jwettaq obbligu — Għajnuna mill-Istat — Għajnuna ddikjarata illegali u inkompatibbli mas-suq intern — Obbligu ta’ rkupru — Sentenza tal-Qorti tal-Ġustizzja li tikkonstata n-nuqqas ta’ twettiq ta’ obbligu — Impriża li twettaq kemm attivitajiet ċivili u militari — Nuqqas ta’ eżekuzzjoni — Interessi essenzjali tas-sigurtà ta’ Stat Membru — Artikolu 346(1)(b) TFUE — Sanzjonijiet finanzjarji — Pagamenti ta’ penalità — Somma f’daqqa — Kapaċità ta’ ħlas — Fattur “n” — Fatturi li huma l-bażi tal-evalwazzjoni tal-kapaċità ta’ ħlas — Prodott domestiku gross — Ippeżar tal-voti tal-Istat Membru fil-Kunsill tal-Unjoni Ewropea — Regola ta’ votazzjoni ġdida fil-Kunsill)

14.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/8
            
         
      Sentenza tal-Qorti tal-Ġustizzja (L-Ewwel Awla) tal-14 ta’ Novembru 2018 – Il-Kummissjoni Ewropea vs Ir-Repubblika Ellenika
      (Kawża C-93/17) (1)
      
      ((Nuqqas ta’ Stat li jwettaq obbligu - Għajnuna mill-Istat - Għajnuna ddikjarata illegali u inkompatibbli mas-suq intern - Obbligu ta’ rkupru - Sentenza tal-Qorti tal-Ġustizzja li tikkonstata n-nuqqas ta’ twettiq ta’ obbligu - Impriża li twettaq kemm attivitajiet ċivili u militari - Nuqqas ta’ eżekuzzjoni - Interessi essenzjali tas-sigurtà ta’ Stat Membru - Artikolu 346(1)(b) TFUE - Sanzjonijiet finanzjarji - Pagamenti ta’ penalità - Somma f’daqqa - Kapaċità ta’ ħlas - Fattur “n” - Fatturi li huma l-bażi tal-evalwazzjoni tal-kapaċità ta’ ħlas - Prodott domestiku gross - Ippeżar tal-voti tal-Istat Membru fil-Kunsill tal-Unjoni Ewropea - Regola ta’ votazzjoni ġdida fil-Kunsill))
      (2019/C 16/09)
      Lingwa tal-kawża: il-Grieg
      
         Partijiet
      
      
         Rikorrenti: Il-Kummissjoni Ewropea (rappreżentanti: A. Bouchagiar u B. Stromsky, aġenti)
      
         Konvenuta: Ir-Repubblika Ellenika (rappreżentanti: K. Boskovits u A. Samoni-Rantou, aġenti)
      
         Dispożittiv
      
      
                  1)
               
               
                  Billi ma adottatx, fid-data li fiha skada t-terminu mogħti fl-ittra ta’ intimazzjoni maħruġa mill-Kummissjoni Ewropea fis-27 ta’ Novembru 2014, il-miżuri kollha li tinvolvi l-eżekuzzjoni tas-sentenza tat-28 ta’ Ġunju 2012, Il-Kummissjoni vs Il-Greċja (C-485/10, mhux ippubblikata, EU:C:2012:395), ir-Repubblika Ellenika naqset mill-obbligi tagħha skont l-Artikolu 260(1) TFUE.
               
            
                  2)
               
               
                  Ir-Repubblika Ellenika hija kkundannata tħallas lill-Kummissjoni Ewropea pagamenti ta’ penalità fl-ammont ta’ EUR 7 294 000 għal kull perijodu ta’ sitt xhur mid-data ta’ din is-sentenza sad-data tal-eżekuzzjoni tas-sentenza tat-28 ta’ Ġunju 2012, Il-Kummissjoni vs Il-Greċja (C-485/10, mhux ippubblikata, EU:C:2012:395).
               
            
                  3)
               
               
                  Ir-Repubblika Ellenika hija kkundannata tħallas lill-Kummissjoni Ewropea somma f’daqqa ta’ EUR 10 000 000.
               
            
                  4)
               
               
                  Ir-Repubblika Ellenika hija kkundannata għall-ispejjeż.
               
            
         (1)  ĠU C 129, 24.04.2017.